kardosdrur/scandi-wiki huggingface dataset:
Johan Reimann

Johan Martini Reimann (født 19. marts 1953 i København) er en dansk jurist og tidligere politidirektør i Nordsjællands Politi. 1. juli 2009 tiltrådte han som politidirektør i Københavns Politi, hvor han afløste Hanne Bech Hansen, der gik på pension. Han var direktør for Kriminalforsorgen fra 1. februar 2013 til udløb af sin åremålsansættelse d. 31. december 2016.

Johan Reimann er søn af civilingeniør C.J. Reimann (død 1999) og hustru lægesekretær Hanne Smith (død 2005). Gift med kontorassistent Lita Reimann (født den 7. juni 1951), datter af Edvin Hansen (død 1998) og hustru Tenna Hansen.

Reimann blev student 1972 fra Rungsted Statsskole, samme årgang som Michael Dithmer. Reimann blev uddannet cand.jur. fra Københavns Universitet i 1978. Som nyuddannet fik han job som advokatfuldmægtig i København 1978-1979, men kom hurtigt til Justitsministeriet, hvor han var ansat en årrække, som ministersekretær 1979, udstationeret til registertilsynet, retur til Justtisministeriet, kontorchef 1988 og derefter kontorchef i forskellige kontorer i Justitsministeriet. Han var ministersekretær for Erik Ninn-Hansen, og blev i denne egenskab indblandet i Tamilsagen. Reimann slap for en tjenestemandssag, fordi han havde sagt ministeren imod. Til gengæld blev han kritiseret for sin rolle i den såkaldte 'telefax-skandale'. Her lykkedes det ham at koble ombudsmanden af Tamil-sagen ved at få Grethe Fenger Møller til at indkalde ministeren til møde i retsudvalget. I Tamilrapporten, der kortlagde ansvaret for skandalen, blev det konkluderet, at Reiman kunne kritiseres for den manøvre.
Efter Ninn-Hansens fald blev han i 1994 kommiteret i Justitsministeriet i EU- og menneskeretsspørgsmål. I 1996 blev han afdelingschef samme sted. I 2003 blev han ansat som statsadvokat og Danmarks repræsentant hos Eurojust i Haag. Her var han til 2006, hvor han blev udnævnt til politidirektør for Nordsjællands Politi. Samtidig blev han formand for Ungdomskommissionen. I maj 2009 blev det offentliggjort, at Reimann til juli samme år ville blive ny politidirektør for Københavns Politi. 

Sideløbende med sin øvrige karriere har Johan Reimann fungeret som underviser ved Københavns Universitet og Politiskolen, ligesom han har forfattet flere juridiske artikler.

Johan Reimann er – indirekte – blevet kritiseret for sin rolle i Tamilsagen i Peter Larsens Mens vi venter på retfærdigheden (1991).

2012 blev han Kommandør af Dannebrogordenen.

Referencer 

Jurister fra Danmark
Politidirektører i København
Danskere i 1900-tallet
Danskere i 2000-tallet
Personer fra København
Personer i Kraks Blå Bog
Kommandører af Dannebrog
Nørre Uttrup

Nørre Uttrup er en bydel i det nordøstlige Nørresundby beliggende i Vendsyssel ved Limfjorden i Aalborg Kommune. Fra Aalborg Centrum er der fire km. via. Limfjordsbroen mod nordøst til Nørre Uttrup.

I Nørre Uttrup er der 5.649 indbyggere (2009).

Se også 
 Nørre Uttrup Kaserne
 Bouet
 Nørre Uttrup Kirke,
 Nørre Uttrup Torv

Eksterne henvisninger 
 Aalborg Kommune, Statistik om folketal 2009

Fodnoter 

Nørresundbys geografi
Bydele i Aalborg
St. Bartholomä

St. Bartholomä er en berømt kirke beliggende ved bredden af Königssee i Bayern.

Königssee er en meget dyb sø beliggende ved Berchtesgaden tæt på Obersalzberg

Se også 

 St. Batholomä Church

Kirker i Tyskland
Bygninger, konstruktioner og anlæg i Bayern
Super Smash Bros. Melee

Super Smash Bros. Melee, kendt i Japan som , og ofter forkortet til SSBM eller blot Melee, er et crossover-kampspil udgivet til Nintendo GameCube kort efter dens udgivelse i 2001 (2002 i PAL-regionerne). Det er efterfølgeren til Nintendo 64-spillet Super Smash Bros., og forløberen til Wii-spillet Super Smash Bros. Brawl. HAL Laboratory udviklede spillet med Masahiro Sakurai som ansvarlig for produktionen.

Spillet fokuserer på figurer fra Nintendo spiltitler, så som Mario,The Legend of Zelda og Pokémon. Banerne og gameplayet referere til, eller er direkte kopieret fra, populære spil udgivet af Nintendo. Melees gameplaysystem tilbyder en uortodoks tilgang til kampspil genren, da en procentmåler viser mængden af skade man kan påføre fjender, i stedet for den traditionelle livsmåler der ses i de fleste kampspil. Spillet bygger ovenpå forgængerens opbygning, ved at tilføje nye funktioner relateret til gameplayet og de spilbare figurer. Grundet multiplayerdelens popularitet, har spillet optrådt ved en række spil-tournaments.

Referencer

Eksterne henvisninger 
 

Computerspil fra 2001
GameCube-spil
Leif Plenov

Leif Plenov (24. marts 1927 i Gentofte – maj 2009) var en dansk journalist, tilrettelægger, lydbogsindlæser og forfatter.

Plenov blev student fra Østersøgades Gymnasium i 1945 og blev derefter uddannet som journalist ved Frederiksborg Amts Avis og Associated Press. I løbet af sin karriere var han tilknyttet Hærens Pressetjeneste, Nordisk Film, Pressens Radioavis, Det Bedste, Se & Hør og Hjemmet. Fra 1959 fungerede han desuden som sangskriver og forfatter af sketches, monologer og radioindslag. I 1970'erne og 1980'erne var han med til at producere det populære show Rundskuedagens Morgenbitter i Glassalen i Tivoli.

Omkring 1960 arbejdede han på Radio Mercur, hvor han lavede musik- og underholdningsprorammer, og i 1968 kom han til DR's underholdningsafdeling som freelance. Her indledte han et mangeårigt samarbejde med Otto Leisner og var med til at tilrettelægge succeser som Kvit eller Dobbelt, Supersvarerne og Hvornår var det nu det var.

Han blev i 2006 udnævnt til æresmedlem af Danske Populærautorer. Han har desuden siddet i bestyrelsen for Revymuseet samt i Børnehjælpsdagens komité.

Leif Plenov forsvandt 8. maj 2009 ved sit sommerhus i Tisvildeleje. Politiet fandt 19. maj liget af en mand, som man mener er Leif Plenov.

Bibliografi 
 Bogen om Buster Larsen (2002)
 Dansk revy 1850-2000 – Et uhøjtideligt tilbageblik (2000)
 Jazz på dansk (medforfatter, 2005)

Referencer

Eksterne henvisninger 
 

Journalister fra Danmark
Rødtunge

Rødtunge (Microstomus kitt) er en fladfisk i familie med helleflynder. Udbredt i Nordatlanten fra Spanien til det nordlige Norge.

Det er en smagfuld spisefisk med magert kød, men den er væsentlig dyrere end rødspætten.

Fladfisk
Anna Petersen

Anna Sophie Petersen (født 20. februar 1845 i København, død 6. august 1910 i Rønne ) var en dansk kunstmaler.

Petersen uddannede sig som maler i København og Paris og var i lære hos Jean-Jacques Henner. Hun beskæftigede sig først med figurmaleri, senere med portrætter og almuemalerier. I sin samtid var Petersen anerkendt for sin stærke realisme. Stilistisk minder hendes værker om Hans Smidth, L.A. Ring og Niels Bjerre, mens hendes komposition minder om den tyske maler Fritz von Uhde. 

Hun debuterede på Charlottenborg Forårsudstilling i 1883. Hun var i løbet af 1880'erne med på flere udstillinger i udlandet, bl.a. Verdensudstillingen i Paris i 1889.

Anna Petersen boede i Holckenhus, Stormgade 35,st., i perioden 1902-1903. Hun var ugift. Hun er begravet på Assistens Kirkegård.

Uddannelse, rejser og udstillinger 

Petersen begyndte sin uddannelse i en tid, hvor kvinder ikke havde adgang til Kunstakademiet. Hun indledte derfor sine studier på Tegneskolen for Kvinder, og dimitterede herfra i 1880. I 1883 rejste hun på studieophold til Rom og året efter til Bretagne. I 1885-86 opholdt Petersen sig i Paris som elev af den franske maler J.J. Henner. Hun vendte tilbage til Paris i 1888, og rejste derfra i foråret 1889 til Spanien sammen med J.F. Willumsen med stop i Madrid, Sevilla, Granada og Álora, før hun vendte tilbage til Paris i juni. 

Kunstakademiet i København åbnede i 1888 Kunstskolen for Kvinder, og Petersen indskrev sig her i 1890 med Viggo Johansen som underviser. I 1904 og 1905 rejste hun i Italien med ophold i Firenze og Rom med maleren Albert Gottschalck, og i Volterra, hvor hun lærte at modellere. 

Anna Petersen udstillede 17 gange på Charlottenborg fra 1883-1906. I 1891 udstillede hun på Münchener Jahres-Ausstellung von Kunstwerken aller Nationen og i 1893 på The World's Columbian Exposition i Chicago. Som aktiv i kvindesagen tilsluttede hun sig også bl.a. udstillingen 11 Kunstnerinder i Kunstforeningen i 1891 og Kvindernes Udstilling fra Fortid og Nutid i 1895.

Værker 
Danske kunstmuseer har fire værker af Anna Petersen 
Bretagne-pige ordner planter i et drivhus på Statens Museum for Kunst, Norsk by ved et vand på J.F. Willumsens Museum, 
Under gudstjenesten fra 1890 og
En aften hos veninden. Ved lampelys, — de to sidste begge i 
Den Hirschsprungske Samling.

Henvisninger

Eksterne kilder/henvisninger 

 
 

Malere fra Danmark
Danskere i 1800-tallet
Danskere i 1900-tallet
Personer fra København
Kvindelige kunstnere fra Danmark
Slethvar

Slethvar (Scophthalmus rhombus) er en art af fladfisk i pighvar-familien (Scophthalmidae) af ordren Pleuronectiformes. Slethvar er venstrevendt som en pighvar, men er mere slank og er udbredt i Nordatlanten, Østersøen, og Middelhavet, primært i dybere farvande. 
Slethvar har slanke organer, og fislens overside er brun dækket med lysere og mørkere farvede pletter, undtagen halefinnen, der ligesom undersiden normalt er cremefarvet eller rosa hvid. Ligesom andre fladfisk har slethvar evnen til at matche sin farve til omgivelserne. De fleste slethvar måler 40-75 crntimeter og kan veje op til 3 kilo. Slethvar forveksles undertiden med pighvar (Psetta maxima), som er mere diamant-formet.

I mad 
Smagsmæssig er fisken meget tæt på pighvaren, men har mere løst kød.

Noter 

Fladfisk
Pighvar

En pighvar (Scophthalmus maximus) er en fladfisk af Scophthalmidae-familien.

Udseende 
Pighvarren er en venstrevendt "cirkelrund" fladfisk med pigge på ryggen. De største pighvar-hunner bliver 90-100 centimeter, mens hannerne sjældent måler over 50 centimeter.

Levesteder 
Man finder pighvarren over et ret stort område, der omfatter hele vestkysten af Europa op til det sydlige Norge foruden områderne omkring Færøerne og Island, Middelhavet, Sortehavet samt et godt stykke ind i Østersøen. Dette skyldes blandt andet, at den tåler relativt lave saltkoncentrationer.

Pighvarren lever primært på sandet bund langs kysten, men kan findes på dybder ned til 80 meter.

Levevis 
Den bliver kønsmoden som 4-6-årig og gyder i sommermånederne. En hun gyder 8-10 millioner æg, der klækkes efter cirka seks dage. Larven har øjne, der sidder på hver side af hovedet, men i løbet af metamorfosen flytter venstre øje over på højre side af hovedet, hvorpå fisken svømmer på siden som andre fladfisk.

Pighvarren er en aktiv rovfisk, der som fuldvoksen hovedsageligt lever af fisk, især kutling, tobis og torskefisk.

Anvendelse 
Pighvarren er en populær fisk blandt lystfiskere og har et mindstemål på 30 centimeter. Fisken har hvidt, fast og velsmagende kød, som bl.a. dampes. Da der ikke fanges så mange pighvarrer, er det en relativt dyr fisk.

Referencer

Eksterne henvisninger 
 16.08.12, fiskeavisen.dk: 8,4 kilos pighvar genudsat i Øresund 
 FiskerForum – 29. September 2006: 40.000 nye pighvar i Hov og Vejle Fjord 
 Pighvar i Vest - fiskesæson.dk

Fladfisk
Amager Demons

Amager Demons AFC er et dansk amerikansk fodboldhold hjemmehørende på Amager, hvor klubbens kampe på hjemmebane spilles ved Amager Hallen. I 2011 spiller Amager Demons sin første sæson i Nationalligaen, den bedste række for amerikansk fodbold i Danmark, efter at klubben vandt 1. division i 2010.

Klubben blev grundlagt i 2002 af Peter Hansen, Morten Teglsbo og Ruben Toft Sindal.

Klubben spiller 11-mands amerikansk fodbold i eliterækkerne under DAFF.

Hold 
Klubben har 5 hold, der spiller i nedenstående rækker under DAFF:
Senior Elite Info om holdet 
Senior II
U19  
U16  
U14 
U12

Ekstern henvisning 
Klubbens hjemmeside

Sportsklubber i Danmark
Amerikansk fodbold i Danmark
Demons
Etableret i 2002
The Aracuan Bird

The Aracuan Bird er en spætte, der optræder i tegnefilm fra The Walt Disney Company. Den ligner en spætte og er derfor en spætte, en eksotisk spætte helt præcis. Den er bedre kendt som "Clown of the Jungle", og den optrådte da også første gang i en film med dette navn.

Tegnefilmsfigurer
Disney-figurer
Hovedopholdslinjen

Hovedopholdslinjen, Hovedstilstandslinjen eller Ussings israndslinje er Danmarks vigtigste landskabs- eller terrængrænse. Den angiver isens maksimale udbredelse i Danmark under Weichsel-istiden, der var den sidste istid. Da istiden bød på flere gletcherfremstød, findes der andre, men mindre tydelige spor af disse fremstøds maksimale udstrækning.

Hovedopholdslinjen går fra Tyskland tværs op (nord-syd) gennem Jylland og drejer mod vest lige syd for Viborg. Den er skabt, fordi det vestlige Jylland ikke var dækket med is i Weichsel-istiden. Dermed er Vestjylland skabt af den forrige istid Saale, men overpræget af permafrostforholdene under Weichsel.

Øst og vest 
Landskaberne på hver side af hovedopholdslinjen er markant forskellige. Det kuperede Østjylland præges af tunneldale, morænebakker og dødislandskaber. I Vestjylland er landskabet næsten fladt og skråner langsomt ned mod Vesterhavet, kun afbrudt af spredte bakkeøer. De flade sandede jorder er sedimentaflejringer fra gletsjeres smeltevand. Bakkeøerne er blidere, mere afrundede bakker end andre steder i landet. Det skyldes at de har været udsat for jordflydning.

Forskellen mellem landskaberne i øst og i vest giver forskellige muligheder for udnyttelsen af jorden; især i forbindelse med landbrug. Men også bydannelse og vejføring er markant forskellig og kan ses på et landkort.

Noter

Glacialmorfologi
Jylland
Landskabsformer
Danmarks geologi
Danmarks geografi
Frederiksberg Kommunale Funktionærers Boligforening

Frederiksberg Kommunale Funktionærers Boligforening er en boligforening og en haveby på Frederiksberg. Boligforeningen, der også kaldes Ved Grænsen/Buen, er grundlagt 28. maj 1913 af funktionærer ansat i Frederiksberg Kommune.

Kvarteret består af 100 enkelthuse, der ligger på vejene Buen og Ved Grænsen samt ud til Finsensvej 102-124. Husene er tegnet af K.T. Seest og Hans Koch, blev opført 1915-16 og blev præmierede 1919 af kommunen, der siden har beskyttet området med en bevarende lokalplan. Havebyen regnes for et af de mest helstøbte Bedre Byggeskik-miljøer i Danmark.

Se også 
 Den hvide by på Frederiksberg
 Den Sønderjyske By
 Studiebyen
 Arbejdernes Byggeforening
 Den hvide by i Valby
 Den røde by i Valby
 Lyset i Valby
 Selveje (boligområde)

Eksterne henvisninger 
 FKFBs hjemmeside 
 

Kommunale Funktionærers Boligforening
Etableret i 1913
Byggeforeninger fra Danmark
Kellermensch

Kellermensch er et dansk rockband med rødder i Esbjerg og metalbandet Brudevalsen. Kellermensch blev dannet i 2006 og antog deres navn med inspiration fra Fjodor Dostojevskijs Kældermennesket.

I 2014 annoncerede bandet, at de arbejdede på nyt materiale. I januar 2017 udsendtes albummet 'Goliath', der høstede stor ros i medierne, heriblandt flotte anmeldelser i Berlingske, Politiken, Information, GAFFA og Soundvenue. Samme år gav gruppen atter koncert på Roskilde Festival. I 2018 optrådte Kellermensch bl.a. på festivalerne NorthSide og Copenhell.

Kellermensch henter musikalsk inspiration hos både Nick Cave & the Bad Seeds' dramatiske mørkemandsrock, Kaizers Orchestras teatralske kabaretrock samt progressive metalbands som Tool og Neurosis.

Kellermensch har et meget blandet publikum og er det eneste band, der (2018) har spillet på både metalfestivallen Copenhell og Tønder Festival. 

I 2020 annoncerede Kellermensch en danmarksturné og et nyt album.

Anmeldelser 
Kellermensch har høstet gode anmeldelser for deres selvbetitlede debutalbum, der udkom gennem Persona Non Grata Records/Target Distribution den 26. januar 2009

Kellermensch var blandt de nominerede til titlen P3 talent 2010, som uddeltes 14. januar 2011, men prisen gik til Agnes Obel

I 2013 afholdt bandet en række koncerter, bl.a. på Radar i Aarhus, som blev omtalt som "verdensklasse" i Gaffa. I foråret 2014 aflyste de blandt andet deres optræden ved Nordic Noise Festival, angiveligt for at koncentrere sig om indspilningen af et nyt album.

Bandets koncert på SPOT Festival i 2017 fik 6/6 stjerner i GAFFA.

Medlemmer 
 Christian Sindermann (vokal, trædeorgel)
 Sebastian Wolff (vokal, guitar)
 Jan V. Laursen (guitar)
 Claudio Wolff Suez (bas)
 John V. Laursen (gulvbas, guitar)
 Anders Trans (trommer)

Diskografi

Studiealbums 
 Kellermensch (2009)
 Goliath (2017)
 Capitulism (2022)

EP'er 
 Narcissus (2010)

Singler 

 "Nothing" (2020)
 "Mission" (2020)

Noter

Ekstern henvisning 
 Kellermensch' officielle hjemmeside

Rockgrupper fra Danmark
Har spillet på Roskilde Festival
Kultur i Esbjerg
Musikgrupper fra 2006
Lectio

Lectio er et dansk webbaseret lektionssystem udviklet af det danske softwarefirma MaCom A/S. Siden hjemmesidens lancering i august 2003 har antallet af brugere været stigende, og i 2009 benyttes systemet af 3/4 af alle Danmarks gymnasieelever.

Fodnoter 

Undervisningsmaterialer
Læringsnetsteder
Flexity Classic

Flexity Classic er en sporvogn fra Bombardier, som har været i trafikken siden begyndelsen af 2000-tallet. Den er en eldrevet leddet toretningsvogn med lavgulv. Flexity Classic findes for normalspor og (i Dresden) for 1450 mm-spor. I dag ruller Flexity Classic-vogne i blandt andet Adelaide, Kraków, Gdańsk, Bremen, Dresden, Leipzig og Norrköping. En speciel version hedder Flexity Classic XXL. Den blev oprindeligt udviklet for Dresden, men kører nu også i Leipzig.

Sporvogne
Bombardier
City of Manchester Stadium

Etihad Stadium (eller City of Manchester Stadium) er et stadion i Manchester i England, der hovedsageligt benyttes til fodbold. Stadionet er hjemmebane for Premier League-klubben Manchester City F.C., og har plads til 55.000 tilskuere. Det er opkaldt efter flyselskabet Etihad Airways på grund af en sponsoraftale.

Historie 
City of Manchester Stadium stod færdigt i 2002, hvor det erstattede Manchester Citys gamle hjemmebane, Maine Road. Citys første kamp på stadionet var den 10. august 2003, hvor spanske FC Barcelona kom forbi til en åbnings- og opvisningskamp. City vandt opgøret 2-1.

Udover at huse Manchester Citys kampe, har City of Manchester Stadium også været brugt til landskampe. Den 1. juni 2004 blev det det 50. engelske stadion gennem historien til at huse det engelske landshold, da dette på stadionet spillede en opvisningskamp mod Japan. 

Der har desuden været afholdt adskillige koncerter på City of Manchester Stadium, og Red Hot Chili Peppers, Foo Fighters, Rod Stewart, George Michael og Nickelback er blandt de navne der har optrådt på stadionet.

Eksterne henvisninger 

 Stadionets hjemmeside 
 World Stadiums stadioninfo 

Fodboldstadioner i England
Etableret i 2003
Manchester City F.C.
Idrætsanlæg i Manchester
Dyrehavegård (Kolding)

Dyrehavegård var en gård nær Kolding; i dag er den nedlagt og dens jorde er en del af Kolding by.

I år 1766 solgte staten den dyrehave, som var tilknyttet Koldinghus til Fredericias borgmester, kammerråd Richter, og Dyrehavegård (i begyndelsen kaldet Christineberggaard) blev oprettet som avlsgård for området.

C.E. Secher skrev i 1867 bl.a.:

På daværende tidspunkt havde gården 240 tønder land jord, hvoraf de 38 tønder land var skov.

Gården er siden blevet nedlagt og dens jorde er bl.a. brugt til byparken og sygehuset. Hvor bygningerne lå, ligger i dag hotel Comwell.

Dyrehavegårds enge blev i 1930 lavet om til Kolding bypark som et arbejdsløshedsprojekt. Byparken kom senere til at hedde Kolding legepark.

Kilde:
C.E. Sechers artikel i Danske Kirker, Slotte, Herregaarde og Mindesmærker, 1867, se WikiSource

Eksterne henvisninger 
 Kolding Leksikon om Dyrehavegård 

Herregårde i Vejle Amt
Forsvundne bygninger, konstruktioner og anlæg i Kolding Kommune
Pilsach

Pilsach er en kommune i Landkreis Neumarkt in der Oberpfalz i Oberpfalz i den tyske delstat Bayern.

Kommunen ligger i en dal i Oberpfälzer Jura. Navnet kommer fra en bæk der løber gennem kommunen og løber ud i Schwarzach ved Neumarkt.

Inddeling 
Ud over Pilsach ligger i kommunen disse landsbyer og bebyggelser: Ammelhofen, Anzenhofen, Bernthal, Bräunertshof, Danlohe, Diemühle, Dietkirchen, Eispertshofen, Eschertshofen, Giggling, Habertshofen, Hilzhofen, Inzenhof, Klosterhof, Laaber, Langenmühle, Litzlohe, Niederhofen, Oberried, Pfeffertshofen, Raschhof, Schneemühle, Tartsberg, Unterried, Waldeck, Wimmersdorf og Wünn.
Sengenthal

Sengenthal er en kommune i Landkreis Neumarkt in der Oberpfalz i Oberpfalz i den tyske delstat Bayern.
Mühlhausen (Oberpfalz)

Mühlhausen er en kommune i Landkreis Neumarkt in der Oberpfalz i Oberpfalz i den tyske delstat Bayern.

Geografi 
Kommunen ligger 15 kilometer syd for Neumarkt in der Oberpfalz ved Main-Donau-Kanalen. Floden Sulz løber gennem Mühlhausen fra nord mod syd hvor den møder Altmühldalen.

Inddeling 
Ud over Mühlhausen ligger i kommunen disse landsbyer og bebyggelser: Aumühle, Bachhausen, Belzlmühle, Ellmannsdorf, Gänsmühle, Greißelbach, Herrenau, Hofen, Kerkhofen, Körnersdorf, Kruppach, Reismühle, Rocksdorf, Sandmühle, Schafhof, Sulzbürg, Wangen, Wappersdorf, Weihersdorf og Wettenhofen.

Historie 
Mühlhausen hørte til rigsherresædet Sulzbürg. Da slægten Wolfenstein uddøde kom hele området i perioden 1740 1768 under Kurfyrstedømmet Bayern.

Solkraftværk 
Solarpark Mühlhausen (Solarparks Bavaria) der ligger ved Main-Donau-Kanalen producerer ca. 6.750 MWh strøm om året, og er dermed et af de største solkraftværker i verden.

Eksterne henvisninger
Seubersdorf in der Oberpfalz

Seubersdorf in der Oberpfalz er en kommune i Landkreis Neumarkt in der Oberpfalz i Oberpfalz i den tyske delstat Bayern.

Geografi 
Kommunen ligger på en højderyg midt i Fränkische Alb mellem floderne Schwarze Laber og Weiße Laber. Ved landsbyen Wissing har Wissinger Laber sit udspring.

Inddeling
Borgruinen Velburg

Borgruinen Velburg, også kaldet Velberg. Ruinen ligger på Burgberg 500 moh. øst for den gamle bydel i byen Velburg i Landkreis Neumarkt in der Oberpfalz i Bayern.

Historie 
Første gang slottet nævnes er i 1129. Omkring 1450 nedbrændte slottet næsten fuldstændigt, men blev i 1505 genopbygget.

Under Trediveårskrigen blev slottet ødelagt af de svenske tropper, og i 1790 bliver der fjernet en del sten fra ruinerne for at bygge sognekirken i Velburg.

Velburg
Velburg
Dominus (band)

Dominus var et dødsmetal-band fra Ringsted, som blev stiftet i 1991 og splittet i 2000-2001. De udgav to demoer og fire album, hver forskellige i stil. Bandet blev splittet efter deres seneste album (2000/2001), nogle af medlemmerne fortsatte med at danne bandet Volbeat, opkaldt efter det Dominus-album, der hed Vol.Beat (1997).

Medlemmer 
 Michael Poulsen – Vokal, Guitar
 Jens Peter Storm – Guitar
 Franz Hellboss – Bas
 Brian Andersen – Trommer

Tidligere medlemmer 
 Mads Hansen – Guitar
 Keld Buchhard – Guitar
 Jesper Olsen – Bas
 Martin Greisdahl - Vokal
 Anders Nielsen – Bas
 Jess Larsen – Trommer
 Lars Hald – Trommer
 Daniel Preisler Larsen - Trommer

Diskografi 
 Ambrosius Locus (Demo 1992)
 Sidereal Path of Colours (Single 1993)
 Astaroth (Demo 1993)
 View to the Dim (CD, Pavement Records, 1994)
 The First Nine (1996)
 Vol.Beat (1997)
 Godfallos (CD, Progress Denmark, 2000)

Eksterne henvisninger 
 

Dødsmetalgrupper
Musikgrupper fra Danmark
Musikgrupper fra 1991
Musikgrupper opløst i 2001